Pasiūlymas Tarybos reglamentas tikslinantis Europos parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių, I priedą (Tekstas svarbus EEE) /* KOM/2008/0048 galutinis */





[pic] | EUROPOS BENDRIJŲ KOMISIJA | Briuselis, 2008.2.4 KOM(2008) 48 galutinis Pasiūlymas TARYBOS REGLAMENTAS tikslinantis Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių, I priedą (Tekstas svarbus EEE) (pateikta Komisijos) AIŠKINAMASIS MEMORANDUMAS Europos Parlamento ir Tarybos reglamente (EB) Nr. 882/2004 nustatyta suderinta bendrųjų taisyklių, taikomų vykdant oficialią pašarų ir maisto produktų teisės aktų bei gyvūnų sveikatos ir gyvūnų gerovės taisyklių kontrolę, sistema. Šiame reglamente išdėstytos nuostatos taikomos vykdant pašarų ir maisto produktų, įskaitant į Bendrijos teritoriją importuotus pašarus ir maisto produktus, oficialią kontrolę. Šio reglamento I priede pateiktas teritorijų, kuriose šis reglamentas taikomas, sąrašas. Šis reglamentas buvo priimtas 2004 m. balandžio 30 d., t. y. prieš naujųjų valstybių narių įstojimą. I priedas dar nebuvo iš dalies keičiamas, kad būtų įtrauktos naujosios valstybės narės. Dėl ES plėtros ir dėl to padarytų sutarčių, kuriomis grindžiama Europos Sąjunga, patikslinimų Reglamentas (EB) Nr. 882/2004 turėtų būti taikomas šioms teritorijoms. Dėl šios priežasties I priedas turėtų būti atitinkamai iš dalies pakeistas. Bendrijos biudžetui šis pasiūlymas finansinių pasekmių neturi. Pasiūlymas TARYBOS REGLAMENTAS tikslinantis Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių, I priedą (Tekstas svarbus EEE) EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 57 straipsnio 2 dalį, atsižvelgdama į Komisijos pasiūlymą[1], kadangi: (1) Reglamente (EB) Nr. 882/2004[2] nustatyta suderinta bendrųjų taisyklių, taikomų organizuojant oficialią kontrolę, kuri atliekama siekiant tikrinti, ar laikomasi pašarus ir maisto produktus reglamentuojančių teisės aktų bei gyvūnų sveikatos ir gerovės taisyklių, sistema. Ši kontrolė taikoma eksportui į Bendriją, teikimui į Bendrijos rinką ir įvežimui iš trečiųjų šalių į teritorijas, nurodytas to reglamento I priede. (2) Dabar reikia papildyti Reglamento (EB) Nr. 882/2004 I priede pateiktą teritorijų sąrašą ir į jį įtraukti visas valstybes nares. (3) Todėl Reglamentas (EB) Nr. 882/2004 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamento (EB) Nr. 882/2004 I priedas pakeičiamas tekstu, išdėstytu šio reglamento priede. 2 straipsnis Šis reglamentas įsigalioja […] dieną po jo paskelbimo Europos Sąjungos oficialiajame leidinyje . Jis taikomas nuo 2004 m. balandžio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas PRIEDAS „I priedas 2 straipsnio 15 dalyje nurodytos teritorijos 1. Belgijos Karalystės teritorija 2 Bulgarijos Respublikos teritorija 3. Čekijos Respublikos teritorija 4. Danijos Karalystės teritorija, išskyrus Farerų salas ir Grenlandiją 5. Vokietijos Federacinės Respublikos teritorija 6. Estijos Respublikos teritorija 7. Airijos teritorija 8. Graikijos Respublikos teritorija 9. Ispanijos Karalystės teritorija, išskyrus Seutą ir Meliliją 10. Prancūzijos Respublikos teritorija 11. Italijos Respublikos teritorija 12. Kipro Respublikos teritorija 13. Latvijos Respublikos teritorija 14. Lietuvos Respublikos teritorija 15. Liuksemburgo Didžiosios Hercogystės teritorija 16. Vengrijos Respublikos teritorija 17. Maltos Respublikos teritorija 18. Nyderlandų Karalystės teritorija Europoje 19. Austrijos Respublikos teritorija 20. Lenkijos Respublikos teritorija 21. Portugalijos Respublikos teritorija 22. Rumunijos teritorija 23. Slovėnijos Respublikos teritorija 24. Slovakijos Respublikos teritorija 25. Suomijos Respublikos teritorija 26. Švedijos Karalystės teritorija 27. Jungtinės Didžiosios Britanijos ir Šiaurės Airijos Karalystės teritorija“ [1] OL C xxx, xxxx xx xx, p. xx. [2] OL L 165, 2004 4 30, p. 1; pataisyta versija OL L 191, 2004 5 28, p. 1. Reglamentas su paskutiniais pakeitimais, padarytais Tarybos reglamentu (EB) Nr. 1791/2006 (OL L 363, 2006 12 20, p. 1).